Document ID: 32010R1193
Publication Date: 2010-12-16

Title and Content:
KOMISIJAS REGULA (ES) Nr. 1193/2010
(2010. gada 16. decembris)
par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Maine-Anjou (ACVN))
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 4. punkta pirmo daļu,
tā kā:
(1)
Saskaņā ar Regulas (EK) Nr. 510/2006 6. panta 2. punkta pirmo daļu un piemērojot minētās regulas 17. panta 2. punktu, Francijas iesniegtais pieteikums reģistrēt nosaukumu Maine-Anjou ir publicēts Eiropas Savienības Oficiālajā Vēstnesī (2).
(2)
Itālija atbilstīgi Regulas (EK) Nr. 510/2006 7. panta 1. punktam ir cēlusi iebildumus pret reģistrāciju. Iebildumu paziņojums tika uzskatīts par pamatotu saskaņā ar minētās regulas 7. panta 3. punktu.
(3)
Iebildumu paziņojums bija par Regulas (EK) Nr. 510/2006 2. pantā uzskaitīto nosacījumu neievērošanu, jo īpaši attiecībā uz saikni starp ģeogrāfisko apgabalu un produkta kvalitāti. Iebildumu paziņojumā bija arī norādīts, ka attiecīgā nosaukuma reģistrācija būtu neatbilstīga Regulas (EK) Nr. 510/2006 3. panta 2. punkta noteikumiem, jo īpaši tāpēc, ka reģistrējamais nosaukums sakrīt ar dzīvnieku šķirnes nosaukumu, proti, Maine-Anjou.
(4)
Visbeidzot, iebildumi bija arī saistībā ar Regulas (EK) Nr. 510/2006 3. panta 3. punkta noteikumiem, jo īpaši attiecībā uz reģistrēto daļēji homonīmo nosaukumu Bœuf du Maine.
(5)
Ar 2009. gada 9. jūlija vēstuli Komisija aicināja Franciju un Itāliju censties panākt savstarpēju vienošanos saskaņā ar to iekšējām procedūrām.
(6)
Pēc apspriešanās Francija ar 2010. gada 5. februāra vēstuli informēja Komisiju, ka starp abām pusēm panākta vienošanās. Turklāt dati, kas publicēti saskaņā ar Regulas (EK) Nr. 510/2006 6. panta 2. punktu, ir saglabāti bez grozījumiem.
(7)
Tāpēc saskaņā ar Regulas (EK) Nr. 510/2006 7. panta 5. punkta otro daļu Francijas iesniegtais nosaukums Maine-Anjou ir jāreģistrē,
IR PIEŅĒMUSI ŠO REGULU.
1. pants
Šīs regulas pielikumā minēto nosaukumu ieraksta reģistrā.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 16. decembrī

Classification:
Level 1 Categories: 100147
100161
100157
100156
Level 2 Categories: 100277
100283
100246
100282
100254
100195
100250
100196
Level 3 Categories: 138
13
711
5283
122
2106
4590
913
2477
2200
2737
All Categories: 1085
1686
2871
3173
4682
5573
711